Fra dukketeaterforestillinger udviklede teatret sig hurtigt til at blive debatteater-orienteret. Mange halv- eller helpolitiske emner blev kørt igennem teatermaskinen, som det var almindeligt i disse år. Teateret tog aktiv del i debatten og deltog ofte med debatindlæg ved demonstrationer og lignende. I [[1975]] havde teateret en kraftig konfrontation med [[Esbjerg Kommune (1970-2006)|kommunen]], da det støttede nogle nabobørn i deres kamp mod nedlæggelsen af en [[legeplads]] i Sverrigesgade. Det resulterede i stykket ''Hvor må vi lege?'', hvori teateret klart gav børnene instruktion i, hvordan man kunne protestere.
Kultur